open-index/open-wikipedia-markdown huggingface dataset:
Luuhaukikalat

**Luuhaukikalat** (Lepisosteiformes) on viuhkaeväisiin kuuluva kalalahko. Lahkoon kuuluu ainoastaan yksi heimo **luuhauet** (Lepisosteidae). Luuhaukilajeja tavataan nykyisin ainoastaan Pohjois- ja Keski-Amerikan makeista ja murtovesistä.

## Taksonomia
Varhaisimmat luuhaukikaloihin kuuluvat fossiilit on ajoitettu myöhäiselle hiilikaudelle. Sukupuuttoon kuolleita sukuja ovat Pohjois-Afrikasta löytynyt *Paralepidosteus* sekä Brasiliasta löytyneet *Obaichtys* ja *Oniichtys* sekä *Masillosteus*. Nykyään lahkossa elää seitsemän lajia, jotka jaetaan kahteen sukuun.

Aikaisemmin amian ja luuhaukikalojen katsottiin kuuluvan samaan lahkoon Holostei ja siihen kuului myös monia hävinneitä kaloja. Tämä lahko on kuitenkin tarkemman tutkimuksen tuloksena paljastunut parafyleettiseksi. Toisinaan luuhaukikalat sijoitetaan eräiden muiden sukupuuttoon kuolleiden kalaheimojen kanssa kuuluvaksi lahkoon Semionotiformes.

Alla olevassa kladogrammissa luuhaukikalat sijoitetaan kladiin Ginglymodi sukupuutton kuolleen Semionotiformesin ja kahden ei kumpaankan näistä lahkoista sijoitetun suvun kanssa (incertae sedis), *[[Neosemionotus]]* ja *[[Kyphosichthys]]*

## Anatomia
Luuhaukikalat ovat pitkiä ja solakkaruumiisia kaloja, suurin laji keihäsluuhauki voi saavuttaa jopa 3 metrin pituuden. Kuono on hyvin pitkä ja suussa on useita neulamaisia hampaita. Suomut ovat suurikokoiset ja kiinnittyneet toisiinsa muodostaen ikään kuin panssarin. Selkäeviä kaloilla on yksi ja se sijaitsee lähellä pyrstöä. Luuhaukien uimarakot voivat toimia keuhkojen tavoin ja lajit voivat ottaa tarvitsemansa hapen myös ilmasta ja tämän vuoksi ne voivat tulla toimeen myös vähähappisessa vedessä. Luuhaukikalojen selkäranka on kaloille poikkeuksellinen ja muistuttaa matelijoiden ja eräiden lintujen selkärankaa. Muilla kaloilla ainoastaan luikeroihin kuuluvilla *Andamia*-suvun lajeilla. Väritykseltään luuhaukilajit ovat ruskeita ja eräillä lajeilla on pilkkuja.

## Levinneisyys ja elintavat
Luuhaukikalat elivät lähes koko Pangae-mantereen alueella. Tästä todisteena ovat fossiilit, joita on löytynyt Pohjois- ja Keski-Amerikan lisäksi myös Etelä-Amerikasta, Afrikasta, Euroopasta ja Intiasta. Nykyään lajeja tavataan Ainoastaan Pohjois- ja Keski-Amerikasta eteläisimmän lajin ollessa Costa Ricassa elävä Tropiikinluuhauki ja pohjoisimpana Quebecin eteläosissa elää Luuhauki. Niiden elinympäristöä ovat pääasiassa hitaasti virtaavat makeat vedet, eräitä lajeja tavataan myös murtovesistä ja jättiluuhaukea merialueilta Kuuban lähistöltä. Luuhauet uiskentelevat yleensä hitaasti veden pinnan läheisyydessä. Talvisin ne siirtyvät syvempiin vesiin ja vaipuvat horroksenkaltaiseen tilaan.

Luuhaukikalat kutevat ainoastaan makeissa vesissä. Mäti on myrkyllistä ja väriltään vihreää. Luuhaukien ravintoa ovat pääasiassa kalat, mutta voivat syödä myös rapuja ja muita äyriäisiä ja toisinaan myös vesilintuja. Taloudellisesti tärkeitä kalastettavia lajeja ovat erityisesti keihäsluuhauki ja jättiluuhauki. Lihan lisäksi kaloista voidaan hyödyntää myös suomut, joista tehdään koruja.

## Lähteet
Kroatian parlamentti

**Kroatian parlamentti** (kroatiaksi *Hrvatski sabor*) on Kroatian yksikamarinen lainsäädäntövaltaa käyttävä elin, joka on nykymuodossaan perustettu vuonna 1990. Lainsäädännön lisäksi parlamentti voi armahtaa rikollisia.. 

Parlamenttiin kuuluu lain mukaan 100–160 jäsentä, jotka valitaan neljän vuoden välein. Tällä hetkellä parlamentilla on 151 jäsentä ja heillä on syytesuoja..

Vuodesta 2000 alkaen istuntosalin parvi, jolla on 52 paikkaa, on varattu parlamentin toimintaa seuraaville kansalaisille. Tämä kuuluu parlamentin tarjoamiin kansalaispalveluihin, joilla pyritään takaamaan kansalaisten osallistuminen politiikkaan ja päätöksenteon läpinäkyvyys. Kansalaispalvelut voidaan tuoda myös koulujen kansalaistaitojen tunneille.. 

Viimeisimmät vaalit pidettiin heinäkuussa 2020. Kroatian demokraattinen liitto säilytti suurimman puolueen asemansa ja voitti vaalit. Oppositiopuolueista koostuva blokki menetti paikkoja, ja blokkia johtanut sosiaalidemokraattien puheenjohtaja Davor Bernardić ilmoitti astuvansa syrjään puheenjohtajan paikaltaan vaalituloksen selvittyä..  

## Lähteet

## Aiheesta muualla
Universal Soldier: Day of Reckoning

**Universal Soldier: Day of Reckoning** on vuonna 2012 ensi-iltansa saanut yhdysvaltalainen tieteistoimintaelokuva. Elokuvan ohjasi ja käsikirjoitti John Hyams.

## Juoni
Eloon jääneet täydelliset sotilaat taistelevat anarkiaa vastaan ja rakentaakseen uudenlaisen järjestyksen, jota he itse johtavat. Deveraux (Jean-Claude Van Damme) on kasanut täydellisiä sotilaita omaksi ryhmäksi ja kertoo heidän olevan vapaita ja pois hallituksen hallittavana. Rekkakuski John (Scott Adkins) joutuu nähtävästi Deveraux'n uhriksi, kun hän murhaa Johnin perheen ja hakkaa miehen koomaan. Johnin päästyä sairaalasta hän päättää etsiä Deveraux'n käsiinsä ja kostaa perheensä kuoleman. Matkan aikana hän tuntuu menettäneensä muistinsa, sillä useat tutut ihmiset eivät vaikuta ollenkaan tutuilta. Lisäksi eräs putkimies (Andrei Arlovski) jahtaa häntä paikasta toiseen Deveraux'n organisaation käskystä.

## Rooleissa

## Tuotanto
Toukokuussa 2010 julkistettiin elokuvan tuotannon alkavan syksyllä 2010. Elokuvassa tulevat esiintymään alkuperäisessäkin Täydellinen Sotilas elokuvassa näytelleet Jean-Claude Van Damme ja Dolph Lundgren. Elokuvan ohjauksesta vastaan edellisen elokuvan tavoin John Hyams.

Elokuvaa kuvattiin Baton Rougessa, Louisianan osavaltiossa. Se tunnettiin vielä tuotantovaiheessa nimellä *Universal Soldiers: A New Dimension*. Elokuvan viimeistely leikepöydällä saatiin päätökseen 5. huhtikuuta 2012.

## Lähteet
Norwegian Wood

**Norwegian Wood** voi tarkoittaa:

* *[[Norwegian Wood (kappale)|Norwegian Wood]] (This Bird Has Flown)*, vuoden 1965 kappale The Beatlesilta
* Norwegian Wood (musiikkifestivaali), vuotuinen musiikkifestivaali Oslossa, Norjassa
* ''Norwegian Wood'' (romaani), kirjailijalta Haruki Murakami
** ''Norwegian Wood'' (elokuva), romaanin elokuvasovituksen ohjannut Tran Anh Hung
1404 Ajax

**1404 Ajax** on Jupiterin troijalainen asteroidi, eli pikkuplaneetta joka kiertää Aurinkoa 1:1 rataresonanssissa Jupiterin kanssa. Se sijaitsee kaasujättiläisplaneetan radan L4 Lagrangen pisteessä. Ajaxin löysi Karl Wilhelm Reinmuth vuonna 1936. Pikkuplaneetta sai nimensä Troijan sodan sankari Aiasin mukaan. Ennen nimeämistään asteroidi tunnettiin tunnuksella **1936 QW**.

## Lähteet
*JPL Small-Body Database Browser: 1404 Ajax (1936 QW)
*IAU Minor Planet Center: List of Jupiter Trojans 
* 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets
Whitehall (täsmennyssivu)

**Whitehall** tarkoittaa muun muassa seuraavia:

*Whitehall, katu Lontoossa
*Whitehallin palatsi, Englannin kuningaskunnan hallitsijoiden entinen asuinpalatsi Lontoossa
*Whitehall-tutkimus, kaksi Britanniassa tehtyä tutkimusta, Whitehall I ja II
**[[HMS Whitehall]]*, Britannian kuninkaallisen laivaston alus
A Foggy Day

”**A Foggy Day**” on George Gershwinin säveltämä ja Ira Gershwinin sanoittama musiikkikappale vuoden 1937 elokuvamusikaalista *[[Neitonen ahdingossa]]*. Kappaleen esitti elokuvassa Fred Astaire, jonka levytys nousi Yhdysvaltojen singlelistalla sijalle kolme. Bob Crosbyn orkesteri nousi kappaleella listoille vuonna 1938.

Elokuvan ensiesitys oli yli viisi kuukautta George Gershwinin kuoleman jälkeen. Hän ehti kuitenkin saada sävellyksen valmiiksi, toisin kuin viimeisiksi jääneet kappaleensa ”Love Walked In” ja ”Our Love Is Here to Stay”, jotka viimeisteltiin hänen kuolemansa jälkeen.

Kappale sijoittuu Lontooseen ja alkaa Big Benin kellonlyönneillä. Se tunnetaan myös nimellä ”A Foggy Day in London Town”.

Seija Lampila levytti kappaleen Sauvo Puhtilan suomennoksena vuonna 1959 nimellä ”Sumuinen päivä”.

## Lähteet
Velosolex

**Velosolex** on mopedin tyyppinen moottoripolkupyörä, jota alkujaan valmisti ranskalainen kaasutintehdas Solex yli kahdeksan miljoonaa kappaletta vuosina 1946−1988.

Velosolexissa moottori vetää etupyörää kitkarullan avulla. Alkuperäisessä kulkuvälineessä ei ole jousia eikä vaihteita. Kaasuvipu on joko kiinni tai auki, säätömahdollisuutta ei ole. Huippunopeus oli noin 30 km/h. Ajoneuvo on hyvin taloudellinen. Suomessa se ei käynyt aikoinaan kaupaksi, ja maahantuoja joutui myymään erän poistohintaan. Hinta vastasi noin 700 euroa.

## Lähteet

## Aiheesta muualla
Hal Pereira

**Hal Pereira** (29. huhtikuuta 1905 Chicago, Illinois – 17. joulukuuta 1983 Los Angeles, Kalifornia) oli yhdysvaltalainen elokuvalavastaja. Hän aloitti teatterilavastajana kotikaupungissaan ja päätyi elokuvalavastajaksi Paramount Picturesin palvelukseen suunniteltuaan 1930-luvun lopulla yhtiön elokuvateattereiden sisustuksen. Pereira sai parhaan lavastuksen Oscar-palkinnon vuonna 1955 valmistuneesta elokuvasta *[[Tatuoitu ruusu]]*, jonka lisäksi hän oli 22 kertaa Oscar-ehdokkaana. Pereira jätti Paramountin 1968, jonka jälkeen hän toimi konsulttina veljelleen arkkitehti William L. Pereiralle.

## Lähteet
Norwegian Wood (elokuva)

**Norwegian Wood** () on japanilainen draamaelokuva, jonka on ohjannut Tran Anh Hung ja joka perustuu Haruki Murakamin samannimiseen romaaniin. Elokuva julkaistiin Japanissa 11. joulukuuta 2010.

## Näyttelijät

## Julkaisu
Elokuva ensi-esitettiin Venetsian elokuvajuhlilla Italiassa, jossa se oli kilpailemassa Kultaisesta leijonasta. Seuraavaksi se julkaistiin Japanin elokuvateattereissa 11. joulukuuta 2010.

### Eurooppa
Isossa-Britanniassa elokuva julkaistiin 11. maaliskuuta 2011 ja Suomessa 8. heinäkuuta 2011. Venäjällä elokuva julkaistiin nimellä Норвежский лес 16. joulukuuta 2010.

## Arvioita
*Uuden Suomen* Mikko Piela pitää elokuvaa varsin persoonallisen sensuellina ja tyyliteltynä kuvauksena japanilaisten nuorten aikuisten seksuaalisista ongelmista ja murheista 1960-luvulla. Hänelle tulee mieleen Oshiman *[[Aistien valtakunta]]*, kuitenkin siten että pornografinen aines on leikattu pois. Tran Anh Hungin väitettä pyrkimyksestä uuden elokuvan kielen luomisesta Murakamin romaanin mystisen, päähenkilön tajuntaan uppoutuvan ilmaisun välittämiseksi US-kriitikko kuitenkin pitää liioitteluna kaikesta visuaalista kauneudesta huolimatta. *On tämäntapaista ennenkin nähty*, Mikko Piela arvioi.

*Turun Sanomien* Tapani Maskula näki *Norwegian Woodin* riuduttavan hitaana mutta kunnianhimoisena ja kompromissittomana elokuvana, joka kuitenkin jää jälkeen Tran Anh Hungin tunnetumman teoksen *[[Vihreän papaijan tuoksu]]* maagisesta lumouksesta.

## Lähteet

## Aiheesta muualla
* 
* 
* 

### Arvostelut
* 
*
Easy Living

”**Easy Living**” on Ralph Raingerin säveltämä ja Leo Robinin sanoittama musiikkikappale vuodelta 1937. Se sävellettiin Paramount Picturesin samannimiseen elokuvaan (suom. *Vapaalippu paratiisiin*), jossa se esitettiin instrumentaalina. Billie Holiday nauhoitti sen Teddy Wilsonin orkesterin kanssa kesäkuussa 1937, ja kappale yhdistetään usein juuri häneen. Kappaletta on käytetty myös elokuvien *Muistojen yö* (1939), *Easy Living* (1949) ja *[[Chinatown (elokuva)|Chinatown]]* (1974) musiikkiraidalla.

Hitaan balladin sanat kertovat rakkaan ihmisen kanssa elämisen helppoudesta.

Lukuisat jazzartistit ovat nauhoittaneet kappaleen, ja sitä pidetään yhtenä tyylilajin standardeista. Muun muassa Dexter Gordon, Bill Evans, Miles Davis ja Clifford Brown ovat äänittäneet omat versionsa kappaleesta.

## Lähteet
Yhdysvaltain presidentinvaalit 1876

**Yhdysvaltain presidentinvaalit 1876** olivat 23:nnet Yhdysvaltain presidentinvaalit, ja ne järjestettiin 7. marraskuuta 1876. Ne olivat yhdet tiukimmista presidentinvaaleista Yhdysvalloissa. Republikaanien ehdokas Rutherford B. Hayes sai vain yhden valitsijamiesäänen enemmän kuin demokraattien ehdokas, New Yorkin kuvernööri Samuel J. Tilden, joka sai enemmän kansanääniä.

## Lähteet

## Aiheesta muualla
* Geoelections - Kartta vuoden 1876 presidentinvaalien annetuista äänistä
Liekkimalja

**Liekkimalja** on tunnus, jossa on kuvattuna astiassa palava tuli.

## Uskonnottomien tunnuksena

Liekkimalja on vapaa-ajattelijoiden tunnus kuolinilmoituksissa ja hautakivissä. Liekkimalja on kuvattuna Vapaa-ajattelijain liiton vaakunassa. Liitto on myynyt hautakiveen kiinnitettävää liekkimaljaa sekä tunnuksella varustettuja tuhkauurnia ja suruadresseja. 

Liekkimalja kuvaa Prometheuksen tulta.

## Liekehtivä malja unitaariuniversalistien tunnuksena

Jalallinen liekkimalja on unitaariuniversalistisen kirkon tunnus. Liekehtivä malja -tunnuksen suunnitteli itävaltalainen taiteilija Hans Deutsch toisen maailmansodan aikana.

## Katso myös
* Soihtu

## Lähteet
Sơn Đoòng

**Sơn Đoòng** () on luola Vietnamissa. Luola sijaitsee Vietnamin Quảng Bìnhin maakunnassa Phong Nha-Kẻ Bàngin kansallispuistossa. Kansallispuisto sijaitsee noin 500 kilometriä Vietnamin pääkaupungista Hanoista etelään. Lännessä kansallispuisto rajautuu Laosille kuuluvaan Hin Namnon luonnonsuojelualueeseen. Kansallispuisto sijaitsee kalkkikivialueella.  Brittiläinen tutkimusryhmä löysi puistosta huhtikuussa 2009 maailman suurimman luolan, Sơn Đoòngin. Pituutta luolalla on yli viisi kilometriä, korkeutta 200 metriä ja leveyttä 150 metriä.

Paikalliset asukkaat löysivät Son Doongin 1991, mutta eivät löytäneet pääsytietä rotkoon. Luolaan sisälle tunkeutuivat ensimmäisinä vasta brittiläiset tutkijat vuonna 2009.

## Lähteet

## Aiheesta muualla

*Matkalla maan alle
Adil Rami

**Adil Rami** (s. 27. joulukuuta 1985 Bastia) on ranskalainen jalkapalloilija, pelipaikaltaan keskuspuolustaja, joka tunnetaan fyysisestä voimastaan ja vapaapotkuistaan sekä tiedetään hyväksi pääpelaajaksi.

## Seurajoukkueura

Rami aloitti jalkapallouransa amatöörijoukkue Étoile Fréjus Saint-Raphaëlissa, joka tunnettiin silloin nimellä ES Fréjus. Vuonna 2006 hän liittyi Ranskan Ligue 1:ssä pelaavaan Lilleen, jossa debytoi toukokuussa 2007. Hän sai Lillen joukkuetovereiltaan ja kannattajiltaan lempinimen "Shrek". Tammikuussa 2011 Adil Rami siirtyi espanjalaiseen Valenciaan neljän vuoden sopimuksella. Hän oli kuitenkin aluksi lainalla Lillessä, ja mukana voittamassa liigaa toistamiseen.

1. heinäkuuta 2015 Rami siirtyi Sevillaan nelivuotisella sopimuksella.

## Maajoukkueura

Ramia on pyydetty Marokon maajoukkueeseen, mutta hänellä on Ranskan kansalaisuus ja hän kuuluu Ranskan maajoukkueeseen. Rami oli valittu vuoden 2010 MM-kilpailuihin, muttei kuitenkaan lopulliseen kokoonpanoon. A-maajoukkueessa Rami debytoi 11. elokuuta 2010 ystävyysottelussa Norjaa vastaan.

## Yksityiselämä

Rami syntyi marokkolaisille vanhemmille Bastiassa, Korsikan saarella. Nuorena hän muutti perheineen asumaan Ranskan etelärannikolle, Fréjuksen kaupunkiin, jossa hänen äitinsä toimi kaupunginvaltuutettuna. Ramilla on lisäksi kaksi siskoa ja veli. Opiskellessaan ammattijalkapalloilijaksi hän teki ohella osa-aikaistöitä, kuten huolehti kaupungin siisteydestä ja kunnossapidosta. Rami seurusteli vuosina 2017–2019 näyttelijä Pamela Andersonin kanssa.

## Lähteet

## Aiheesta muualla

*
Ateistien symbolit

**Ateistien symbolit** ovat ateistien tai uskonnottomien käyttämiä tunnuksia.

## Orvokki

Keto-orvokki on vanha vapaa-ajattelijaliikkeen tunnus. Vapaa-ajattelijaliikkeen kansainväliset värit ovat punainen, sininen ja valkoinen.

## Liekkimalja

Liekkimalja on Suomessa perinteinen uskonnottomien tunnus kuolinilmoituksissa ja hautakivissä. Liekkimalja kuvaa Prometheuksen tulta ja se on aiheena Vapaa-ajattelijain liiton vaakunassa. Vaakunassa on hopeakentässä sininen, laakea malja, jossa palaa kolme punaista liekkiä. Vaakuna noudattaa vapaa-ajattelijaliikkeen kansainvälisiä värejä. Liitto on myynyt hautakiveen kiinnitettävää liekkimaljaa sekä tunnuksella varustettuja tuhkauurnia ja suruadresseja.

## Atomimalli

American Atheists -järjestö käyttää tunnusta, jossa on tyylitelty heliumatomi. Kun järjestö perustettiin 1963, sen tunnukseksi otettiin aikakaudelle ominainen tieteellinen tunnus. Järjestön kuvauksen mukaan tunnus viittaa siihen, että ihmiskunta voi saavuttaa paremman elämän vain tieteellisen menetelmän ja vapaan, avoimen tutkimuksen avulla. Atomi on myös aineen perusosa. Yksi tunnuksen kuvaamista kiertoradoista on avoin, mikä viittaa siihen, että todellisuutta tutkiva tiede ei ole saavuttanut kaikkia vastauksia, vaan uuden tiedon mukana tulee uusia kysymyksiä. Elektronien kiertoradat muodostavat A-kirjaimen (ateismi). Ytimessä oleva kirjain viittaa tunnusta käyttävän järjestön kotimaahan, esimerkiksi A kuten Amerikan Yhdysvallat. Tunnus on suojattu tekijänoikeudella, mutta se on yksilöiden vapaasti käytettävissä, jos käyttö ei ole epäasiallista ja vahingoittavaa.

## A-kirjain

Michiganilainen graafikko Diane Reed suunnitteli tunnuksen, joka voitti Atheist Alliance Internationalin järjestämän kilpailun vuonna 2007. Tunnus on public domainia eli vapaasti käytettävissä. A-kirjainta kiertävän ympyrän on sanottu esittävän maapalloa, luontoa ja kaikkeutta ja kirjaimen kärjen tutkivaa mieltä.

## Ateistien tietoisuusnauha

Ateistien solidaarisuuspäivä on 21. kesäkuuta. Päivän tarkoitus on antaa tukea ihmisille, joiden on vaikea elää uskonnottomana omassa yhteisössään. Päivänä voidaan muun muassa pitää yllään ateistista symbolia kuten ateistien tietoisuusnauhaa, joka on puoliksi punainen ja puoliksi musta.

## Katso myös
* Iktys-symbolin parodiat
* Näkymätön vaaleanpunainen yksisarvinen
* Uskonnoton tapakulttuuri

## Lähteet

## Aiheesta muualla
Veer-Zaara

**Veer-Zaara** on Yash Chopran ohjaama intialainen romanttinen draamaelokuva vuodelta 2004. Chopra tuotti elokuvan yhdessä poikansa Aditya Chopran kanssa, joka on myös käsikirjoittanut elokuvan. Shah Rukh Khan, Preity Zinta ja Rani Mukerji näyttelevät päärooleja.

*Veer-Zaara* oli vuoden menestynein Bollywood-elokuva Intiassa ja ulkomailla. Se menestyi Intian ja Pakistanin lisäksi Britanniassa, Saksassa, Ranskassa, Etelä-Afrikassa, Kanadassa ja Yhdysvalloissa. Se voitti monia palkintoja Intiassa, muun muassa National Film Awards -palkinnon, neljä Filmfare Awards -palkintoa ja seitsemän International Indian Film Academy Awards -palkintoa.

Elokuvassa seurataan intialaisen lentäjän ja pakistanilaisen poliitikon tyttären epäonnista rakkaustarinaa.

## Näyttelijät

## Musiikki
Elokuvan musiikki perustuu edesmenneen Madan Mohanin sävellyksiin. Sanoitukset kirjoitti Javed Akhtar. Kuuluisa playback-laulaja Lata Mangeshkar lauloi suurimman osan lauluista.

### Soundtrack

## Palkinnot
* Bollywood Movie Awards
** Paras elokuva
** Paras ohjaus – Yash Chopra
** Paras miespääosa – Shah Rukh Khan
** Paras musiikki – Madan Mohan
** Paras sanoitus – Javed Akhtar, ”Tere Liye”
** Paras puvustus – Manish Malhotra

* Filmfare Awards
** Paras elokuva
** Paras tarina – Aditya Chopra
** Paras dialogi – Aditya Chopra
** Paras sanoitus – Javed Akhtar, ”Tere Liye”

* Global Indian Film Awards
** Paras naissivuosa – Divya Dutta
** Paras tarina – Aditya Chopra

* International Indian Film Academy Awards
** Paras elokuva
** Paras ohjaus – Yash Chopra
** Paras miespääosa – Shah Rukh Khan
** Paras naissivuosa – Rani Mukerji
** Paras musiikki – Madan Mohan
** Paras tarina – Aditya Chopra
** Paras maskeeraus – Anil Pemgirikar

* National Film Awards
** Paras populaarielokuva

* Producers Guild Film Awards
** Paras dialogi – Aditya Chopra

* Screen Awards
** Paras elokuva
** Paras miespääosa – Shah Rukh Khan
** Pari nro 1 – Shah Rukh Khan, Preity Zinta
** Paras tarina – Aditya Chopra
** Paras dialogi – Aditya Chopra

* Stardust Awards
** Vuoden naistähti – Preity Zinta
** Paras naissivuosa – Kirron Kher

* Zee Cine Awards
** Paras elokuva
** Paras ohjaus – Yash Chopra
** Paras miespääosa – Shah Rukh Khan
** Paras naissivuosa – Divya Dutta

## Lähteet

## Aiheesta muualla
* Virallinen sivusto 
* 
*
In Waves

**In Waves** on floridalaisen metalliyhtyeen Triviumin viides studioalbumi. Albumi julkaistiin 9. elokuuta 2011 Roadrunner Recordsilta. Yhtye julkaisi ensimmäisen singlensä "In Waves" 21. toukokuuta 2011 ja toinen single "Dusk Dismantled" julkaistiin 19 kesäkuuta ja kolmas single "Inception of the End" julkaistiin 13 heinäkuuta. "Built to Fall" kappale kuultiin ensimmäistä kertaa 21. heinäkuuta radiosta 98online.com:ista. Yhtye on kertonut albumin kuulostavan Ascendancyn ja Shogunin tyyliseltä.
Albumi on ensimmäinen yhtyeen uuden rumpalin Nick Auguston kanssa Travis Smithin erottua bändistä.

In Waves nousi Suomen virallisen listan sijalle 10.

## Kappaleet
# 
# 
# 
# 
# 
# 
# 
# 
# 
# 
# 
# 
# 

**Bonuskappaleet**
# 
# 
# 
# 
# 

**Bonus-DVD**
# 
# 
# 
# 
# 
# 
# 
# 
# 
# 

## Kokoonpano
* Matt Heafy – laulu, kitarat
* Corey Beaulieu – kitarat, taustalaulu
* Paolo Gregoletto – basso, taustalaulu
* Nick Augusto – rummut

## Arvostelut
* Allmusic: 
* Imperiumi: 7-/10
* Kaaoszine: 6/10
* Metacritic: 66/100
* PopMatters: 4/10
* Q: 
* Soundi: 

## Lähteet

## Aiheesta muualla
* In Waves Discogsissa 
*
617 Patroclus

**617 Patroclus** on Jupiterin kanssa 1:1 rataresonanssissa oleva pikkuplaneetta, eli Jupiterin troijalainen asteroidi. Se sijaitsee Jupiterin radan L5 Lagrangen pisteessä. Patroclusin löysi August Kopff vuonna 1906. Pikkuplaneetta sai nimensä Troijan sodan sankari Patrokloksen mukaan. Ennen nimeämistään asteroidi tunnettiin tunnuksella **1906 VY**. 

Patroclusilla on lähes itsensä kokoinen kiertolainen Menoetius, joka löydettiin vuonna 2001.

Patroclus ja sen kuu Menoetius ovat suunniteltu kohde Lucy-luotaimelle, jonka ohilento tapahtuu 3. maaliskuuta 2033. Luotain laukaistiin matkaan lokakuussa 2021.

## Lähteet
*JPL Small-Body Database Browser: 617 Patroclus (1906 VY)
* 
*IAU Minor Planet Center: List of Jupiter Trojans 
*IAUC 7741: 2001fc; S/2001 (617) 1; C/2001 T1, C/2001 T2 
*Satellites and Companions of Minor Planets 
*(617) Patroclus and Menoetius 
*Discovery Circumstances: Numbered Minor Planets (1)-(5000): Minor Planet Center 
*Numbered minor planets 

### Viitteet
Jeesuksen elämä ja kuolema

**Jeesuksen elämä ja kuolema** () on Joel Carmichaelin vuonna 1962 ilmestynyt kirja Jeesuksesta. Evankeliumien esittämää kuvaa Jeesuksesta Carmichael piti propagandistisena.

## Lähteet

## Aiheesta muualla
* Lukija-arvio The Jesus Police -sivustolla.
Kevin McKenna

**Kevin James McKenna** (s. 21. tammikuuta 1980 Calgary) on kanadalainen jalkapalloilija Hän edusti uransa viimeisenä seuranaan Saksan Bundesliigan 1. FC Kölniä. McKenna pystyi pelaamaan keskuspuolustajan lisäksi keskikenttäpelaajana tai hyökkääjänä.

## Ura
McKenna aloitti jalkapallon vuonna 1980 Calgary Foothillsin akatemiassa, josta hän nousi edustusjoukkueeseen vuonna 1991. McKennan pelattua Calgary Foothillsissä amatöörinä, hän siirtyi Saksan Bundesliigassa pelaavaan Energie Cottbusiin. Kauden 2000–2001 ensimmäisessä pelissä McKennasta ja hänen maajoukkuetoverista Paul Stalterista tuli ensimmäisen kanadalaiset Saksan Bundesliigassa, kun McKennan edustama Cottbus kohtai Stalterin Werder Bremenin.

Vuonna 2001 McKenna siirtyi Skotlannin valioliigassa pelaavaan Heart of Midlothianiin. Hän pelasi seurassa myös hyökkääjänä ja oli kaudella 2001–2002 seuran toiseksi paras maalitekijä 9 maalillaan 35 ottelussa. Seuraavalla kaudella hän ei pelannut niin paljon hyökkääjänä ja teki kuusi maalia. Hän palasi Energie Cottbusiin vuonna 2005 ja hänestä tehtiin seuran kapteeni.

Kesällä 2007 McKenna teki nelivuotisen sopimuksen 1. FC Kölnin, joka oli pudonnut 2. Bundesliigassa. Hän debytoi seurassa elokuussa 2007 FC St. Paulia vastaan. McKenna teki ensimmäisen maalinsa seurassa lokakuussa Kickers Offenbachia vastaan. Seura nousi takaisin Bundesliigaan kaudeksi 2007–2008.

## Maajoukkueura
McKenna debytoi Kanadan maajoukkueessa toukokuussa 2000 Trinidad ja Tobagoa vastaan. Hän on ollut Kanadan maajoukkueen vakiojäseniä vuodesta 2002, jolloin hän oli mukana CONCACAF Gold Cupissa. McKenna teki turnauksessa kolme maalia ja tuli valituksi tähdistökentälliseen. Hän pelasi vuonna 2015 päättyneellä maajoukkueurallaan 63 ottelua ja teki niissä kymmenen maalia.

## Saavutukset
### Henkilökohtaiset
*CONCACAF Gold Cupin tähdistökentällisessä: 2002

### Joukkuesaavutukset
*2. Bundesliga: 2007
*CONCACAF Gold Cup: kolmas sijoitus 2002

## Lähteet

## Aiheesta muualla
*McKenna canadasoccer.com-sivustolla
Raportti Jeesuksesta

**Raportti Jeesuksesta: Erään väärennyksen pöytäkirja** () on Johannes Lehmannin vuonna 1970 ilmestynyt kirja Jeesuksesta.

## Lähteet

## Aiheesta muualla
*
Eino Forsström

**Eino Vilho Forsström** (10. huhtikuuta 1889 Helsinki, Suomen suuriruhtinaskunta – 26. heinäkuuta 1961 Helsinki) oli suomalainen voimistelija ja olympiamitalisti.

Forsström kävi viisi luokkaa Helsingin suomalaista reaalilyseota ja meni sitten Lars Krogiuksen & Co:n palvelukseen Helsingissä. Hän oli liikkeen Rauman konttorin johtajana vuodesta 1914 ja myöhemmin Porin konttorin johtajana. Oltuaan 14 vuotta Krogiuksen palveluksessa Forsström siirtyi porilaiseen Rambergin liikkeeseen apulaisjohtajaksi. Hän oli Rettigin tupakkatehtaan myyntipäällikkönä vuodesta 1925 ja Helsingissä Malta Oy:n toimitusjohtajana vuodesta 1937.

Forsström voimisteli Suomen joukkueessa sen voittaessa joukkuevoimistelun vapaan järjestelmän olympiahopeaa Tukholmasta 1912 ja joukkuevoimistelun olympiapronssia Lontoosta 1908.

Voimistelun ohella Forsström harrasti nyrkkeilyä ja hänen opettajinaan olivat tässä lajissa skotlantilainen Lindsay, ruotsalainen Viking Grönholm ja tanskalainen Bleimer.

## Lähteet
* 

### Viitteet
Kuka hän oli?

**Kuka hän oli? Uusi näkökulma Jeesuksen elämään** on T. P. Laineen vuonna 2000 ilmestynyt kirja Jeesuksesta. Kirjan kustansi Atena.

## Sisältö

Esipuheen kirjoittaja, professori Harald Haarman kertoo esimerkin kristillisten kirkkojen vaikutusvallasta Saksan yliopistoissa. Horst Herrmann ja Eugen Drewermann menettivät siellä oikeuden opettaa uskontotiedettä esitettyään katolisen kirkon näkökulmasta liian arvostelevia käsityksiä. Haartmannin mukaan Laine tuo esille tähän asti Jeesus-tutkimuksessa laiminlyötyjä näkökohtia ja onnistuu tällä tavalla asettamaan värikkään kiven Jeesus-imagon mosaiikkiin.

## Vastaanotto

Martti Mäkisalo kirjoitti *[[Helsingin Sanomat|Helsingin Sanomien]]* arvostelussaan, että myös ammattitutkijoiden piirissä Jeesusta on ehdotettu vanhoillisen, kiihkeästi lopun aikoja odottavan ja muita juutalaisia luopioina pitävän lahkon jäseneksi. Laine kuitenkaan tuskin saa kirjallaan näkemykselle lisää kannatusta. Kirjoittaja käy läpi osin myös hieman epämääräistä kirjallisuutta ja poimii niistä vain omaa oletustaan tukevat seikat. Teos kuitenkin havainnollistaa ansiokkaasti, kuinka historiallinen Jeesus oli todennäköisesti särmikkäämpi kuin kiillotettu nykykuva.

Erkki Hartikainen kirjoitti *[[Yliopisto (lehti)|Yliopisto]]*-lehden arviossa, että pidemmällekin meneviä ajatuksia on esittänyt muun muassa professori Robert M. Price. Tämän mukaan historiallista Jeesusta ei ollut olemassa, vaan hän on tarua.

## Lähteet

## Aiheesta muualla
* Martti Hellström: Mystinen Jeesus Nasaretilainen.
Johan Kemp

**Johan Valdemar Kemp** (synt. **Kemppainen**, 1. heinäkuuta 1881 Helsinki – 20. lokakuuta 1941 Lahti) oli suomalainen pankinjohtaja, voimistelija ja olympiamitalisti. Hän edusti seuratasolla Helsingfors Gymnastikklubbia.

Johan Kemp erosi koulusta vuonna 1903 vastalauseena sille että Suomen senaatti oli määrännyt reaalilyseoille 30 viikkotuntia venäjän kielen opetusta. Hän suoritti sitten ylioppilastutkinnon yksityisesti vuonna 1904. Kemp osallistui 1903 laittomien asevelvollisuuskutsuntojen vastaiseen toimintaan Uudellamaalla. Pelätessään ilmiantoa hän vietti neljä kuukautta kullankaivajana Lapissa. Palattuaan Lapista Kemp levitti asevelvollisuuskutsuntoja vastustanutta materiaalia Uudellamaalla ja Pohjanmaalla ja liittyi mukaan aktivistien toimintaan.

Opiskeltuaan jonkin aikaa Helsingin yliopistossa Kemp meni Suomen Yhdyspankin palvelukseen ja vuonna 1909 hän muutti Lahteen työskennellen sitten pankin Lahden konttorissa. Vuonna 1919 Kempistä tuli Helsingin Osakepankin Lahden konttorin esimies ja hän hoiti tätä tehtävää yli 20 vuoden ajan. Kemp oli perustamassa suojeluskuntaa Lahteen vuonna 1917 ja hänestä tuli suojeluskunnan päällikkö. Mommilan veritekojen yhteydessä 7. marraskuuta 1917 Kempin johtamat Lahden suojeluskuntalaiset joutuivat Mommilan rautatieaseman lähellä tulitaisteluun venäläisten matruusien kanssa. Kahakassa kuoli kaksi suojeluskuntalaista, matruusien tappioista ei ole tietoa. Suomen sisällissotaan Kemp osallistui valkoisten joukoissa Sysmän rintamalla.

Kemp voimisteli Suomen joukkueessa sen voittaessa joukkuevoimistelun olympiapronssia Lontoosta 1908. Hän kilpaili samoissa olympialaisissa myös vapaan tyylin keihäänheitossa, jossa ei kuitenkaan selviytynyt loppukilpailuun. Kempin ennätys keihäänheitossa oli vuonna 1900 heitetty 40,90 metriä.

## Kirjallisuutta
* Carl Magnus Schybergson : *Johan Kemp: en aktiv patriot i Finland 1881-1941*. Bro, Åbo 1942, ilmestyi suomeksi nimellä *Johan Kemp: aktivisti ja isänmaanystävä* ; suom. ja lisäyksillä varusti Jalmari Niemi. Lahti 1942

## Lähteet
* Johan Kemp Biography and Olympic Results  Sports Reference LLC.
Iivari Kyykoski

**Pentti Iivari Kyykoski** (synt. **Berndt Ivar Nordlund**, 16. helmikuuta 1881 Luvia – 8. joulukuuta 1959 Helsinki) oli suomalainen diplomi-insinööri ja insinöörieverstiluutnantti. Kyykoski oli myös voimistelija ja olympiamitalisti. Hän edusti seuratasolla Ylioppilasvoimistelijoita.

Kyykosken vanhemmat olivat kruununvouti Lars Victor Nordlund ja Amanda Gustava Starck. Hän pääsi ylioppilaaksi Porin lyseosta vuonna 1900 ja valmistui diplomi-insinööriksi Teknillisestä korkeakoulusta 1909. 

Kyykoski toimi Koskensaaren naulatehtaan isännöitsijänä ja teknisenä johtajana 1910–1915 ja Oy Velj. Nobelin konepajainsinöörinä ja tehtaanjohtajana Bakussa 1915–1920. Hän oli sittemmin insinöörinä kotimaassa ja oli puolustusministeriössä teknisenä tarkastajana ja insinöörinä 1923–1940. Puolustusvoimien pääesikunnan insinöörinä Kyykoski oli vuodesta 1940 alkaen. Hänestä tuli insinöörieverstiluutnantti 1933.

Kyykoski voimisteli Suomen joukkueessa sen voittaessa joukkuevoimistelun olympiapronssia Lontoosta 1908.

## Lähteet
* Iivari Kyykoski Biography and Olympic Results  Sports Reference LLC.
Finlandia Uutistoimisto

**Finlandia Uutistoimisto** oli Suomessa toisen maailmansodan aikana toiminut yksityinen uutistoimisto. Se vastusti päämajan kehotuksesta pasifistisia ja mielialaa heikentäviä tendenssejä. Vaikka elokuvien sensuuria organisoi Suomessa toisen maailmansodan aikana Erillinen sensuurivirasto Helsingissä, käytännössä Finlandia Uutistoimisto vastasi useimmista kielloista. Se toimi puolivirallisena propagandaelimenä ja uutistoimiston omisti Propaganda-Aseveljet ry. Uutistoimisto kielsi toisen maailmansodan aikana yhteensä viisi elokuvaa joko pasifistisina tai muuten ajankohtaan sopimattomana. Se oli PR-yhdistys Propagandaliiton osa.

## Katso myös
*Maan Turva

## Lähteet

## Aiheesta muualla
*Finlandia Uutistoimisto Elonetissä
Holokausti (kirja)

**Holokausti** () on Wolfgang Benzin vuonna 1995 ilmestynyt kirja holokaustista. Kirjan julkaisi suomeksi Vastapaino vuonna 2000. Suomentaja on Tapani Hietaniemi.

## Lähteet

## Aiheesta muualla
* John P. Fox: A German Historian and the Nazi Genocide of the Jews. H-Holocaust, H-Net Reviews, toukokuu 1999. 
* Anna-Kaisa Pitkänen: Natsit olivat kaunistelemattoman järkeviä. Ylioppilaslehti 19.1.2001.
* Mikko Puttonen: Kansanmurhan historia. Yliopisto 2/2001.
* Aappo Kähönen: Kansanmurha pähkinänkuoressa – miksi ei saa unohtaa. Historiallisia arvosteluja 5/2001.
Malja ja miekka

**Malja ja miekka: Historiamme ja tulevaisuutemme** () on Riane Eislerin vuonna 1987 ilmestynyt kirja. Kansainvälisen menestysteoksen julkaisi suomeksi WSOY vuonna 1988 ja sen suomensi Satu Hassi.

Eislerin tulkintoja esihistoriasta on myös arvosteltu.

## Lähteet
Srilankanvarpuspöllö

**Srilankanvarpuspöllö** (*Glaucidium castanotum*) on pöllöihin kuuluva lintu. Se on kotoperäinen laji Sri Lankassa, jossa sitä saattaa olla tiedettyä enemmän. Sen esiintymisalue on kuitenkin supistunut huomattavasti 1800-luvulta alkaen, jolloin se oli hyvin yleinen alavilla seuduilla Colombon laitamille saakka. Vähenemisen oletetaan jatkuvan edelleen.

## Tunnistaminen
Srilankanvarpuspöllö on pieni, 19&nbsp;cm, ja tanakka. Se muistuttaa muodoltaan, kooltaan ja ulkonäöltään intianvarpuspöllöä, mutta sen yläpuoli, lavat ja siipien peitinhöyhenet ovat pääosin pähkinänruskeat tummemmin poikkeuksin. Alapuolelta se on valkoinen joukossa mustahkoja nuolimaisia viiruja. Naama on pääasiassa ruskea, silmät ovat keltaiset. Kaulassa on valkoinen kaulus. Sukupuolet ovat samanlaiset, sukupuolten välistä kaksimuotoisuutta ei esiinny.

## Levinneisyys
Srilankanvarpuspöllö on yleinen paikkalintu Sri Lankan sademetsävyöhykkeellä, ja sen voi helposti nähdä esimerkiksi Kitulgalassa ja Sinharajassa. Leggen historiallisissa kuvauksissa sen levinneisyysalueeseen kuuluvat monet Sri Lankan eteläpuoliskon osat, etenkin kukkulat ja sateisen alueen alanko Colombon laitamille saakka. Sen määrä on viime aikoina supistunut huomattavasti, ja nyttemmin sitä tavataan vain vähän jäljellä olevalla sademetsävyöhykkeellä ja sen viereisillä kukkuloilla kahden kilometrin korkeuteen saakka.

## Käyttäytyminen
Srilankanvarpuspöllö on päivälintu ja sen voi nähdä usein päiväsaikaan, etenkin illalla. Sen lento on syvään aaltoilevaa. Sen voi huomata sitä kiusaavista pikkulinnuista sen istuessa puunoksalla. Se on usein suurten puiden latvassa, tavallisesti jyrkillä mäenrinteillä, ja siten sitä ei välttämättä näe. Sen ravintoa ovat pääasiassa hyönteiset, kuten kovakuoriaiset, mutta se saalistaa myös hiiriä, pieniä sisiliskoja ja pieniä lintuja, kun se ruokkii poikasiaan.

Srilankanvarpuspöllön ääni on hidas *kroo-kroo*, ja se kuuluu kauas. Sen pesä on puun kolossa, johon se munii kaksi munaa.

## Lähteet

## Aiheesta muualla
*
Kuuma kissa?

**Kuuma kissa?** on Erkko Kivikosken ohjaama draamaelokuva vuodelta 1968. Elokuva on saanut aiheensa Kerttu-Kaarina Suosalmen romaanista *Neitsyt* (1964), mutta Suosalmi muokkasi sitä käsikirjoitusvaiheessa melko perusteellisesti uusiksi.

Kivikoskea pidetään suomalaisen uuden aallon keskeisenä nimenä. Lyhyen uransa aikana hän sai ohjauksistaan kuusi Jussia. *Kuuma kissa?* on hänen kolmas pitkä ohjauksensa.

Tuottajaporras nimesi elokuvan vastoin Kivikosken tahtoa. Hänen työnimiään olivat "Varpaat", "Minitunteet" ja Suosalmen romaanin mukainen "Neitsyt".

Finnkino julkaisi elokuvan DVD-levynä 22. elokuuta 2008.

## Juoni
Elokuva kertoo nuoresta lukiolaispojasta, Antti Salmisesta (Eero Melasniemi), joka tulee erotetuksi koulusta juopottelun takia. Salminen saa kuitenkin elämästä kiinni ja menee isänsä (Urpo Poikolainen) verstaalle töihin. Nuori äidinkielen lehtori Marja (Maarita Mäkelä) aloittaa yksityistuntien pitämisen Antille ja kiintyy Anttiin. Samalla koulun matematiikan lehtori Tiitus (Kurt Ingvall) tuntee vetovoimaa Marjaa kohtaan pyrkien väkisin suhteeseen.

## Näyttelijät

; Orkesteri kouluhipoissa (kreditoimaton)
*Erkki Salminen – saksofoni
*Heikki Punkkinen – kosketinsoittimet, harmonikka
*Seppo Orehoff – kitara
*Erkki Leivo – bassokitara
*Pekka Nurmikallio – rummut

## Muut tekijät
*Irma Taina – leikkausapulainen
*Paul Jyrälä – äänittäjä
*Esko Linnavalli – musiikin sovitus ja johto
*Kari Sohlberg – B-kuvaaja
*Tuomo Kattilakoski / Finnvox, Helsinki – miksaus
*Luhtanen Oy – puvut
*Asta Ryhänen – kuvaussihteeri
*Maire Saarikoski ja Alf Åberg – järjestäjät
*Anssi Mänttäri ja Erkko Kivikoski – roolitus
*Jorma Aarroskari – kamera-assistentti
*Eero Ilano – äänittäjän assistentti
*Hannu Havulinna – stillkuvaaja
*Asta Ryhänen – klaffi

## Vastaanotto
Elokuva menestyi vuoden keskitasoa paremmin ja sai valtionpalkinnon vuonna 1968. Ohjaaja Erkko Kivikoski sai elokuvataiteilijapalkinnon ja Esko Nevalainen sai Parhaan kuvauksen Jussi-palkinnon jaetusti Jörn Donnerin *[[Mustaa valkoisella]]* ja Mikko Niskasen *[[Asfalttilampaat]]* -elokuvien kanssa.

Myöhemmissä kritiikeissä on kiitetty Melasniemen ja Maarita Mäkelän roolitöitä, samoin kuvauksen, musiikin ja leikkauksen tekijöitä. 

## Lähteet
Michael Thomas Bass

**Michael Thomas Bass** (1799–1884) oli englantilainen panimonomistaja ja kansanedustaja. Hänen johdollaan Bassin panimosta tuli alansa suurin maailmassa ja Englannin tunnetuin tuotemerkki. Hän toimi liberaalien kansanedustajana vuosina 1847–1883.

Bassin panimon oli perustanut hänen isoisänsä William Bass vuonna 1777. Isä, myös nimeltään Michael Thomas Bass, laajensi panimoa, joka menestyi etenkin Venäjän-kaupan takia. Kun nuorempi Michael Thomas Bass aikuistui, hän aloitti perheyrityksessä harjoittelijana. Yrityksellä ei kuitenkaan mennyt hyvin, sillä Napoleonin sodat haittasivat Venäjän-kauppaa. Intiaan ja Aasiaan vietävästä IPA-oluesta (India pale ale) tuli kuitenkin uusi menestystuote 1820-luvulta alkaen. Nuorempi Michael Thomas Bass nousi johtoon vuonna 1827 ja keskittyi edelleen Aasian-kauppaan. Rautatien rakentaminen vähensi kuljetuskustannuksia oleellisesti. Vuonna 1851 Lontoon maailmannäyttely levitti Bassin oluen mainetta koko Britanniassa.

Michael Thomas Bass valittiin kansanedustajaksi Derbyn vaalipiiristä. Hän kuului liberaaleihin, puolusti vapaakauppaa ja panimotoimintaa tuon ajan voimakasta raittiusliikettä vastaan. Hänestä tuli myös tunnettu hyväntekijä. Vuonna 1879 hän lahjoitti Derbyyn kirjaston, jonka rakennukseen muutti myös Derbyn kaupunginmuseo. Tätä pidettiin yllättävänä vetona, sillä yksi raittiusliikkeen teemoista oli juuri saada väki kirjastoihin, pois kapakoista. Bassin lahjoittama kirjasto oli alueen ensimmäinen, josta rahvas sai lainata luettavaa ilmaiseksi. Hän rahoitti myös Derbyyn liikuntapuiston ja lastensairaalan sekä monia muita hyväntekeväisyyskohteita. Kotikaupungissaan Burtonissa hän tuki kirkon, pyhäkoulujen ja työväestön lukusalien rakennuttamista.

Michael Thomas Bass oli naimisissa Eliza Jane Ardenin kanssa. Heillä oli neljä lasta: Emily Frances Anne Bass, Michael Arthur Bass, Hamar Alfred Bass ja Alice Jane Bass. Molemmat pojat valittiin parlamentin alahuoneeseen, Michael Arthur edusti East Staffordshirea vuosina 1868-1885, kun taas Hamar Alfred edusti Tamworthia 1878-1885. Michael Thomas Bass oli vaatimaton mies ja kieltäytyi hänelle ehdotetuista aatelisarvoista. Hänen poikansa Michael Arthur Bass seurasi isäänsä sekä tehtaan johdossa että kansanedustajana, kunnes hänet aateloitiin vuonna 1887.

## Lähteet
Kanadan Grand Prix 2011

**Kanadan Grand Prix 2011** oli Formula 1 -kauden 2011 seitsemäs osakilpailu, joka käytiin 12. kesäkuuta Circuit Gilles Villeneuven osittaisella katuradalla.

Paalupaikalta kilpailuun lähti Red Bull -tallin Sebastian Vettel, jolle paalupaikka oli kauden kuudes. Kilpailu käynnistyi turva-auton vetäessä letkaa märän radan vuoksi. Neljännellä kierroksella turva-auton poistuttua varikolle, törmäsi Lewis Hamilton Mark Webberin auton takapyörään sillä seurauksella, että Webber pyörähti, ja putosi monta sijaa. Kilpailun kahdeksannella kierroksella Hamilton yritti ohittaa Jenson Buttonia, mutta hän sulki linjan, ja Hamilton törmäsi ensin Buttonin takapyörään, ja sitten reunamuuriin. Hän joutui keskeyttämään. Button puolestaan meni varikolle vaihtamaan renkaat. Button sai myös varikon läpiajorangaistuksen ajettuaan liian lujaa turva-autotilanteessa. Kun 24 kierrosta oli ajettu, jouduttiin kilpailu keskeyttämään kaatosateen vuoksi. Tällä hetkellä kärjessä oli Sebastian Vettel, toisena Kamui Kobayashi ja kolmantena Felipe Massa. Tauko venyi lopulta kahden tunnin mittaiseksi, ja kilpailu jatkui turva-auton ajaessa edellä. Kilpailun 37. kierroksella Button osui Fernando Alonson takapyörään, jolloin Alonso pyörähti ja joutui keskeyttämään. Tilanteessa Buttonin rengas hajosi, joten hän joutui käymään varikolla vaihtamassa renkaat ja uuden keulan. Tämän seurauksena Button putosi kilpailussa vielä mukana olleista kuljettajista viimeiseksi, sijalle 21.  Felipe Massan auto hipaisi seinää, kun hän yritti ohittaa eri kierroksella olevaa Narain Karthikeyania kostealta ajolinjalta. Hän joutui käymään varikolla vaihtamassa etusiiven. Kuudentena ajanut Nick Heidfeld joutui keskeyttämään etusiiven irrottua autosta kesken ajon. Hetkeä aiemmin hän oli törmännyt edelle olevan Kamui Kobayashin perään, jolloin etusiipi oli jo hajonnut. 

Kilpailun voittoon ajoi lopulta Jenson Button, joka oli välillä viimeisenä kilpailussa. Buttonin voitto varmistui, kun hän ohitti viimeisellä kierroksella kilpailua johtaneen Sebastian Vettelin. Vettel teki ajovirheen, ja Button meni ohi. Vettelin jälkeen kolmanneksi ajoi Mark Webber. Kilpailu kesti yli neljä tuntia kahden tunnin tauon vuoksi. Kilpailusta tuli näin historian pisin F1-kilpailu. Turva-auto oli radalla enemmän kuin missään aikaisemmassa F1-kilpailussa, peräti kuusi kertaa. Kilpailussa tehtiin "eniten turva-auton perässä ajettuja kierroksia" ennätys, kun kilpailussa ajettiin peräti 32 kierrosta turva-auton vetäessä letkaa. Tämä ennätys rikkoitui myöhemmin vuoden 2016 Brasilian GP:ssä

## Tulokset

## Lähteet

## Aiheesta muualla

*Formula 1 Grand Prix du Canada 2011
Steve Davis (basisti)

**Steve Davis** (tunnetaan myös musliminimellä **Sayeed**) oli  jazzbasisti. Hänen uransa huippukautta oli 1960-luku. Hän oli lyhyen aikaa mukana John Coltranen kvartetissa, mutta pian hänen tilalleen tuli Reggie Workman. Davis soitti kvartetin kanssa albumilla *[[My Favorite Things (albumi)|My Favorite Things]]*, jota pidetään merkittävänä jazzalbumina. Hän soitti Chuck Mangionen kanssa albumilla *[[Hey Baby!]]* ja lankonsa McCoy Tynerin kanssa  albumilla *[[Nights of Ballads & Blues]]*. 

## Lähteet
Iheb Msakni

**Iheb Mohamed Msakni** (s. 18. heinäkuuta 1987) on tunisialainen jalkapalloilija. Keskikentän laidalla pelaava Msekni edustaa Tunisian pääsarjassa ES Sahelia.

Hänen veljensä Youssef pelaa myös jalkapalloa Qatarin pääsarjassa.

## Ura
Msakni aloitti ammattilaisuransa kaudella 2008–2009 Stade Tunisienin riveissä, jolloin hän pelasi kauden aikana yhdeksän ottelua ja onnistui kerran maalinteossa. Maali syntyi 23. elokuuta 2008 kotiottelussa AS Marsaa vastaan. Kauden jälkeen Msakni pelasi yhden kauden lainalla EGS Gafsassa, jossa hän pelasi yhteensä kaksitoistaottelua tehden niissä neljä maalia.

Tammikuussa 2012 Msakni siirtyi kolmen ja puolen vuoden sopimuksella Espéranceen. Hän pelasi ensimmäisen ottelunsa Esperancen paidassa 11. helmikuuta 2012 ES Zarsista vastaan, jonka Esperance voitti maalein 5–0. Msakni teki kuitenkin avausmaalinsa kolmannessa ottelussaan CS Sfaxienia vastaan, joka oli myös ottelun ainoa maali.

## Maajoukkueura
Msakni pelasi ensimmäisen maaottelunsa Tunisian maajoukkueessa 29. toukokuuta 2011 harjoitusottelussa Keski-Afrikan tasavaltaa vastaan.

## Lähteet
* Iheb Msekni Kawarjissa  

### Viitteet
Syvännekrotti

**Syvännekrotti** (*Ceratias holboelli*) on meren pohjassa elävä kala.

Se on vaikea tutkimuskohde, siksi sen elämäntavoista tiedetään niin vähän. Luultavasti syvännekrotti enimmäkseen makailee pohjassa pyyntiantenni huojuen.
Pyyntiantennin päässä olevan valoelimen hohde houkuttelee paikalle uteliaita saaliskaloja, jotka samalla uivat suoraan nälkäiseen kitaan. 
Sitä tavataan tyypillisesti trooppisissa ja lauhkeissa merissä 400–2000 metrin syvyydessä.
Syvännekrottinaaras voi kasvaa 120 senttiä pitkäksi, mutta jää yleensä 77-senttiseksi. Uros on paljon pienempi, enintään 16 senttiä pitkä. Koiras kiinnittyy suullaan naaraaseen ja syvännekrotit sulautuvat vähitellen yhteen. Koiraan ruumis surkastuu pois sukupuolielimiä lukuun ottamatta. Kalat elävät symbioottisessa suhteessa, jossa niiden ei säännöllisesti tarvitse etsiä uutta kumppania syvissä vesissä.

Syvännekrotti on ahnas peto, joka petkuttaa saaliskalat luokseen. Se heiluttaa päässän olevaa uloketta, jonka kärjessä oleva ihokappale näyttää makoisalta pikku madolta.

## Lähteet

## Aiheesta muualla
* ITIS: ''Ceratias holboelli''
Filosofi lampun valossa

**Filosofi lampun valossa** (*A Philosopher by Lamplight*) on englantilaisen Joseph Wrightin maalaus vuodelta 1769. Se on 128,2 × 102 cm:n kokoinen öljyvärimaalaus ja on nykyisin Derbyn kaupunginmuseossa. Taiteilija on siinä sijoittanut valonlähteen kuva-alaan, samoin kuin hän teki useissa myöhemmissä töissään, joista hän tuli kuuluisaksi. Työ tunnetaan myös nimellä *Erakko tutkii anatomiaa* () ja sitä on pidetty taulun *[[Alkemisti löytää fosforin]]* rinnakkaisteoksena. Vaikka Wrightin tiedetään perehtyneen luonnontieteelliseen aineistoon ennen näiden töiden maalaamista, hän ei ollut tiedekirjojen kuvittaja, vaan taiteellinen vaikutelma oli hänen ensisijainen päämääränsä.

Työn sommittelu muistuttaa suuresti Salvator Rosan maalausta *Mietiskelevä Demokritos*.  On mahdollista, että Wright olisi nähnyt joko alkuperäistyön tai sen pohjalta tehdyn kaiverruksen. Wrightin maalauksen keskeinen hahmo tarkastelee luurangon osia, mutta tapahtuma ei näytä lääketieteelliseltä ruumiinavaukselta. Päähenkilön ympärille on aseteltu klassisia kuolevaisuuden symboleja, kuten tiimalasi ja tumma (Tuonelan) joki. Kuvan reuna-alueella on kaksi nuorta miestä, joiden hattuun kiinnitetyt simpukankuoret osoittavat heidän olevan pyhiinvaeltajia. Varsinainen kirjallinen tai historiallinen tausta, johon Wright työssään mahdollisesti viittaa, on jäänyt epäselväksi. Sen sijaan hän on luonut arvoituksellista tunnelmaa monin keinoin. Nuoret miehet ovat suhteessa paljon pienempiä kuin lampun valaisema filosofi. Työn tarkoissa yksityiskohdissa näkyy Wrightin hollantilaisilta laatukuvien maalareilta saamat vaikutteet, mutta valonhämyn eli chiaroscuron käsittely on ollut aikanaan radikaalia.

## Lähteet
Babe Ruth (yhtye)

**Babe Ruth** oli brittiläinen yhtye, joka oli aktiivisena 1970-luvulla. Yhtyeen jäseniä olivat laulusolisti Jenny Haan, basisti Dave Hewitt, kosketinsoittaja Chris Hogarth, kitaristi Alan Shacklock ja rumpali Ed Spevock. Hogarthin tilalla mainitaan myöhemmin Chris Holmes ja Steve Gurl. Samaten Jenny Haanin tilalle tuli Ellie Hope. Shacklockin korvasi myöhemmin Bernie Marsden ja Hewittin Ray Knott.

## Historia

Yhtyeen musiikillinen johtohahmo oli aluksi Alan Shacklock, joka oli opiskellut kitaransoittoa Lontoon Royal Academy of Musicissa. Yhtye levytti omaa materiaalia. Jenny Haan oli eloisa lavaesiintyjä ja hänen esikuviaan olivat Paul Rodgers ja Janis Joplin.

Yhtyeen vuoden 1974 albumi *[[Amar Caballero]]* sai MUSA-lehdessä paremman vastaanoton kuin edellinen hajanaisempi albumi, joka oli ilmestynyt yli vuosi aikaisemmin. *Amar Caballero* on monipuolinen ja siinä on vaikutteita popista, jazzista, klassisesta musiikista, flamencosta ja folkista. Levyllä kosketinsoittajana on vielä Chris Hogarth. Mukana on myös jousi- ja puhallinsoittajia.

Yhtye on esiintynyt Suomessa 15. toukokuuta 1974. Se oli silloin lämmittely-yhtyeenä Uriah Heepin konsertissa Helsingin Messuhallissa. Konsertti oli ollut raskassävyisempi kuin *Amar Caballero* -albumi. Alan Shacklock oli kuitenkin esittänyt yhden kappaleen yksin espanjalaisella kitaralla.

Vuonna 1974 yhtyeeltä ilmestyi soul-vaikutteinen single ”If Heaven’s on Beauty's Side” / ”Doctor Love”. Sen tuotti Shacklock, joka myös kirjoitti ja sovitti albumin kappaleet. Kappaleissa on vaihtelevuutta tuovia pieniä ideoita, rytmiä ja melodisuutta. Sen sijaan yhtyeen kolmas albumi *Babe Ruth* ei yhden arvion mukaan herättänyt juuri minkäänlaisia mielipiteitä, koska laulaja Jenny Haan ei ole esikuvansa Janis Joplinin veroinen, kappaleet ovat heikkoja eikä yhtyeessä ole taitavia soittajia.

Babe Ruthin neljäs albumi *[[Stealin' Home]]* tehtiin vuonna 1975 levy-yhtiön vaihdoksen jälkeen Capitol-merkille. Kosketinsoittajaksi oli tullut Wild Turkey -yhtyeessä vaikuttanut Steve Gurl.

Kevääseen 1976 tultaessa Ellie Hope oli korvannut Jenny Haanin, kitaristiksi ja lauluntekijäksi oli tullut Bernie Marsden ja basistiksi Ray Knott. Alkuperäisestä kokoonpanosta oli jäljellä enää rumpali Ed Spevock. Tällä kokoonpanolla julkaistiin kesäkuussa Capitol-merkillä albumi *[[Kid’s Stuff]]*. Levyn musiikki on siistiä ja funk-vaikutteista Edellisen albumin ”Elusive”-diskohittiä vastaava kappale tällä levyllä on ”Since You Went Away”. 

## Diskografia

### Studioalbumit
* 
* 
* 
* 
* 
* 

### Kokoelma-albumit
* 
* 
* 
* 

### Singlet
* ”Wells Fargo” / ”Theme from *A Few Dollars More*” (1972)
* ”Ain’t That Livin'” / ”We Are Holding On” (1973)
* ”If Heaven’s on Beauty’s Side” / ”Doctor Love” (1974)
* ”Wells Fargo” / ”The Mexican” (1974)
* ”Private Number” / ”Somebody’s Nobody” (1975)
* ”Elusive” / ”Say No More” (1976)
* ”The Duchess of New Orleans” / ”The Jack O’Lantern” / ”Turquoise” (1976)

### DVD:t
* Babe Ruth in Concert

## Lähteet
* MUSA-lehden numeron 5/1974 sivut 5, 36 ja 43.

### Viitteet